paragraph_text: Surađivala je s časopisima: "Weisse Blätter", "Aktion", "Sturm". Kroz njezine radove provlače se rajnski zavičaj, židovska religioznost i suvremena njemačka duhovnost. Pišući u duhu ekspresionizma, kojem je i preteča, sve se više razvijala u smjeru fantastične i egzotične simbiolike drevnoga istočnjačkog svijeta. Njezina lirika je slikovita, osjećajna i puna vizionarskih elemenata.